b'\n_START_ARTICLE_\nKorandjen kieli\n_START_PARAGRAPH_\nKorandjen kieli on Algeriassa Tabelbalan keitaalla puhuttava songhaikieli. Sen puhujia arvioidaan olevan noin 3\xc2\xa0000 henke\xc3\xa4._NEWLINE_Korandje kuuluu songhaikielten pohjoisryhm\xc3\xa4\xc3\xa4n. Se on my\xc3\xb6s maantieteellisesti pohjoisin songhaikieli. Kielen rakenne on tyypillinen songhaikielille, mutta sanasto on suurelta osin lainattu berberikielist\xc3\xa4 ja arabiasta.'